
E L Ő T E R J E S Z T É S

Sülysáp Város Önkormányzata Képviselő-testületének

2015. szeptember 24-én tartandó munkaterv szerinti ülésére

6. napirendhez

Tárgy: Gondozási Központ munkájáról szóló beszámoló megtárgyalása
Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 13. § (1) bekezdése, illetve a szociális igazgatásról és szociális ellátásokról szóló 1993. évi III. törvény 86. § (1)-(2) bekezdése alapján a szociális ellátások körében önkormányzatunk köteles biztosítani az étkeztetést, a házi segítségnyújtást, a családsegítést és az idősek nappali ellátását. Ezeket a feladatokat Önkormányzatunk részben önkormányzati társulás útján látja el, azonban az idősek nappali ellátását és a szociális étkeztetést saját intézménye, a Gondozási Központon keresztül biztosítja.

Kérem az intézmény munkájáról szóló beszámoló szíves megtárgyalását.

…/2015. (IX. 24.) ÖKT határozati javaslat

Sülysáp Város Önkormányzatának Képviselő-testülete – megköszönve az ott dolgozók áldozatos munkáját – a Gondozási Központ 2014. évi munkájáról szóló beszámolót elfogadja.

Határidő: azonnal
Felelős: polgármester
Sülysáp, 2015. szeptember 16.

Horinka László s.k.


polgármester
Láttam! 
Sülysáp, 2015. szeptember 16. 

Dr. Tóth Krisztina s.k.

